CELEX: 32014R0760
Language: fi
Date: 2014-07-10 00:00:00
Title: Komission täytäntöönpanoasetus (EU) N:o 760/2014, annettu 10 päivänä heinäkuuta 2014 , tiettyjen tavaroiden luokittelusta yhdistettyyn nimikkeistöön

15.7.2014   
            
            
               FI
            
            
               Euroopan unionin virallinen lehti
            
            
               L 207/10
            
         KOMISSION TÄYTÄNTÖÖNPANOASETUS (EU) N:o 760/2014,
   annettu 10 päivänä heinäkuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä heinäkuuta 2014.
      
         
            Komission puolesta,
         
         
            puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Lieriömäinen muovisäiliö, jonka korkeus on noin 8 cm, läpimitta 6 cm ja jossa on 180 ml parafiinipohjaista lamppuöljyä (parafiinisekoitusta, joka sisältää 68 % tetradekaania, 25 % pentadekaania ja noin 4 % heksadekaania) ja sydänlanka. Se on suljettu metallitiivisteellä, jossa on muovinen korkki, joka estää öljyn haihtumisen ja pitää sydänlangan paikoillaan (ns. ”öljylamppu”).
                  Säiliötä ei voida täyttää uudelleen, kun öljy on käytetty.
                  Tuotetta käytetään tunnelmavalaisimena. Se voidaan joko sijoittaa pidikkeeseen (esimerkiksi lasiastiaan) tai sitä voi käyttää itsenäisesti.
                  
                      (1) Ks. kuva.
               
               
                  9405 50 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9405 ja 9405 50 00 nimiketekstien mukaan.
                  Luokittelu nimikkeen 2710 öljyksi ei tule kyseeseen, sillä tuotteessa on metallitiiviste, jossa on muovinen korkki ja sydänlanka, joten siinä on muitakin osia kuin öljy ja säiliö, jota yhdistetyn nimikkeistön 5 yleisen tulkintasäännön b alakohdan mukaisesti tavallisesti käytetään tällaisten tavaroiden pakkaamiseen.
                  Tuote on ominaisuuksiltaan ja käyttötavaltaan nimikkeen 9405 erillinen valaistusvaruste, koska siinä on öljyä sisältävä itsellinen rakenne sekä metallitiiviste, jossa on muovinen korkki ja sydänlanka. Tähän nimikkeeseen kuuluvat sähköllä ja muut kuin sähköllä toimivat valaisimet ja valaistusvarusteet, jotka voivat olla mistä tahansa aineesta ja käyttää mitä tahansa valonlähdettä (ks. myös harmonoidun järjestelmän selitykset, nimike 9405, osa I).
                  Sen vuoksi tuote on luokiteltava CN-koodiin 9405 50 00 muuksi kuin sähköllä toimivaksi valaisimeksi ja valaistusvarusteeksi.
               
            
         (1)  Kuva on ainoastaan ohjeellinen.